Iš dalies pakeistas pasiūlymas Europos parlamento ir Tarybos sprendimas iš dalies keičiantis 2006 m. gegužės 17 d. Tarpinstitucinį susitarimą dėl biudžetinės drausmės ir patikimo finansų valdymo daugiametės finansinės programos atžvilgiu Energetikos srities projektų finansavimas, atsižvelgiant į Europos ekonomikos atkūrimo planą /* KOM/2009/0662 galutinis */





[pic] | EUROPOS BENDRIJŲ KOMISIJA | Briuselis, 2009.11.30 KOM(2009)662 galutinis Iš dalies pakeistas pasiūlymas EUROPOS PARLAMENTO IR TARYBOS SPRENDIMAS iš dalies keičiantis 2006 m. gegužės 17 d. Tarpinstitucinį susitarimą dėl biudžetinės drausmės ir patikimo finansų valdymo daugiametės finansinės programos atžvilgiu Energetikos srities projektų finansavimas, atsižvelgiant į Europos ekonomikos atkūrimo planą AIŠKINAMASIS MEMORANDUMAS įVADAS 2009 m. balandžio 2 d. įvykusiame trišaliame susitikime Europos Parlamentas, Taryba ir Komisija susitarė dėl energetikos srities ir plačiajuosčio interneto prieigos plėtojimo kaimo vietovėse projektų, taip pat dėl veiklos, susijusios su naujais uždaviniais, nustatytais atliekant bendrosios žemės ūkio politikos padėties patikrinimą, finansavimo įgyvendinant Europos ekonomikos atkūrimo planą (EEAP)[1]. Paketo, kurio tikslas – suteikti papildomų ekonomikos skatinimo priemonių ir didinti energetinį saugumą, vertė siekia 5 000 mln. EUR dabartinėmis kainomis: - iš finansinės programos 1A išlaidų kategorijos energetikos projektams finansuoti bus skirta 3 980 mln. EUR: 2 000 mln. EUR 2009 m. ir 1 980 mln. EUR 2010 m. - Be to, iš 2 išlaidų kategorijos 1 020 mln. EUR bus skirta plačiajuosčio interneto prieigai kaimo vietovėse plėtoti ir operacijoms, susijusioms su naujais uždaviniais, nustatytais atliekant bendrosios žemės ūkio politikos padėties patikrinimą, aktyviau vykdyti. Remdamiesi minėtuoju susitarimu ir iš dalies pakeistu 2009 m. balandžio 8 d. Komisijos pasiūlymu[2], 2009 m. gegužės 6 d. Europos Parlamentas ir Taryba priėmė sprendimą[3], pagal kurį peržiūrėta 2007–2013 m. finansinė programa. 1A išlaidų kategorijos 2009 m. įsipareigojimų asignavimų viršutinė riba padidinta 2 000 mln. EUR, siekiant finansuoti energetikos srities projektus ir taip prisidėti prie ekonomikos atkūrimo. Šis padidinimas visiškai kompensuotas 2009 m. 2 išlaidų kategorijos įsipareigojimų asignavimų viršutinę ribą sumažinus tokia pačia suma. Atitinkamai pakeistos 2009–2013 m. mokėjimų asignavimų viršutinės ribos. Be to, 2009 m. biudžete 600 mln. EUR skirta plačiajuosčio interneto prieigai kaimo vietovėse plėtoti ir veiklai, susijusiai su naujais uždaviniais, vykdyti. Vadovaujantis 2009 m. balandžio 2 d. susitarimu, likusios sumos (1 980 mln. EUR, skirtų energetikos projektams, ir 420 mln. EUR, skirtų plačiajuosčio interneto prieigai kaimo vietovėse plėtoti ir operacijoms, susijusioms su naujais uždaviniais, nustatytais atliekant BŽŪP padėties patikrinimą, aktyviau vykdyti) finansavimas „bus garantuotas pasitelkiant kompensavimo mechanizmą, taikant su 2010 m. biudžeto sudarymo procedūra susijusią taikinimo procedūrą ir pasinaudojus visomis jos teisinėje struktūroje susijusiomis biudžetinėmis priemonėmis, kuri prireikus turi būti užbaigta ne vėliau kaip su 2011 m. biudžeto sudarymo procedūra susijusios taikinimo procedūros metu“. 2009 m. spalio 27 d. Komisija pateikė pasiūlymą dėl likusios sumos kompensavimo remiantis minėtuoju susitarimu[4]. Šiame iš dalies pakeistame pasiūlyme dėl Europos Parlamento ir Tarybos sprendimo atsižvelgiama į galutinę 2 išlaidų kategorijai priklausančių EŽŪGF priemonių įgyvendinimo datą, kuri nebuvo žinoma Komisijai teikiant pradinį pasiūlymą; taip pat atsižvelgiama į 2009 m. lapkričio 18 d. įvykusio biudžeto taikinimo posėdžio rezultatus. Todėl siūloma peržiūrėti finansinę programą, kad 1A išlaidų kategorijos 2010 m. įsipareigojimų asignavimų viršutinę ribą būtų galima padidinti 1 779 mln. EUR suma. Be to, 120 mln. EUR bus skirta mobilizuojant lankstumo priemonės lėšas vadovaujantis 2006 m. gegužės 17 d. Tarpinstitucinio susitarimo dėl biudžetinės drausmės ir patikimo finansų valdymo 27 punktu, dar 81 mln. EUR – panaudojant nepaskirstytą maržą, likusią iki 1A išlaidų kategorijos įsipareigojimų asignavimų 2010 m. viršutinės ribos. Taip būtų suteikta visa likusi 1 980 mln. EUR suma energetikos srities projektams vykdyti įgyvendinant EEAP, kaip susitarė visos trys institucijos. Be to, 2010 m. biudžete 420 mln. EUR bus skirta plačiajuosčio interneto prieigai kaimo vietovėse plėtoti ir operacijoms, susijusioms su naujais uždaviniais, vykdyti. GALIMYBė PERSKIRSTYTI IšLAIDAS NEVIRšIJANT 1A IšLAIDų KATEGORIJAI NUSTATYTOS VIRšUTINėS RIBOS EEAP finansuoti bus skirta 3 mln. EUR marža, likusi iki 1A išlaidų kategorijos įsipareigojimų asignavimų 2009 m. viršutinės ribos. Vadovaudamosi Tarpinstitucinio susitarimo 23 punktu, kuriame numatyta, kad prieš peržiūrint viršutinę ribą išnagrinėjama galimybė perskirstyti išlaidas, visos trys institucijos per minėtąjį taikinimo posėdį susitarė, kad iš preliminariame Komisijos biudžeto projekte 2010 m. numatytos nepaskirstytos maržos 81 mln. EUR bus panaudotas energetikos srities projektams įgyvendinant EEAP finansuoti. Toks susitarimas atitinka 2009 m. balandžio 2 d. priimtą deklaraciją, kurioje numatyta, kad „kompensavimo mechanizmas neturės įtakos pagal bendro sprendimo procedūrą priimtų programų finansiniams paketams ir metinei biudžeto sudarymo procedūrai“. PERKėLIMAI Iš VIENOS IšLAIDų KATEGORIJOS į KITą Remdamosi Tarpinstitucinio susitarimo 23 punkto antra pastraipa ir 2009 m. balandžio 2 d. susitarimu, 2009 m. lapkričio 19 d. biudžeto taikinimo posėdyje institucijos susitarė taip kompensuoti 1A išlaidų kategorijos įsipareigojimų asignavimų viršutinės ribos padidinimą: Įsipareigojimų asignavimai. Perkėlimai iš 1B išlaidų kategorijos Dėl nepanaudotos techninės paramos iki 1B išlaidų kategorijos įsipareigojimų asignavimų 2009 m. viršutinės ribos liko 1 mln. EUR, o 2010 m. – 6 mln. EUR marža. Šias sumas sutarta panaudoti energetikos srities projektams finansuoti įgyvendinant ekonomikos atkūrimo planą. Komisija patvirtina, kad 1b išlaidų subkategorijos 2010 m. įsipareigojimų asignavimų marža susidarė išskirtinai dėl pakartotinio techninės paramos, teikiamos Komisijos iniciatyva ir (arba) jos vardu, kaip nurodyta Tarybos reglamento Nr.1083/2006 45 straipsnyje, poreikių įvertinimo. Todėl ši marža neturi jokio poveikio programavimui arba veiklos programų įsipareigojimams. Įsipareigojimų asignavimai. Perkėlimai iš 2 išlaidų kategorijos Galutinė suma, likusi iki 2 išlaidų kategorijos įsipareigojimų asignavimų 2009 m. išlaidų viršutinės ribos, siekia 1 036 mln. EUR. Ši suma apima ir 34 mln. EUR, likusius dėl nepakankamai vykdomų žuvininkystės programų, kurie buvo įtraukti į taisomąjį biudžetą Nr. 10/2009. Be to, į 2009 m. biudžetą įtraukti 250 mln. EUR asignavimai kaimo plėtrai ir 20 mln. EUR asignavimai klimato kaitai, tačiau jų panaudoti negalima, nes nėra atitinkamo teisinio pagrindo. Atsižvelgiant į tai, kad žemės ūkio metai jau baigti, sutarta likusią 2009 m. maržą ir nepanaudotus 2 išlaidų kategorijos asignavimus skirti Europos ekonomikos atkūrimo plane numatytiems energetikos srities projektams, kurie turi būti finansuojami pagal 1A išlaidų kategoriją. Po 2010 m. biudžeto antrojo svarstymo Taryboje nustatyta 1 083 mln. EUR pradinė marža iki 2 išlaidų kategorijos įsipareigojimų asignavimų 2010 m. išlaidų viršutinės ribos. Šią maržą sutarta panaudoti suteikiant: - pagal 2 išlaidų kategoriją – 420 mln. EUR, kurių, remiantis Europos ekonomikos atkūrimo planu, reikia plačiajuosčio interneto prieigai kaimo vietovėse plėtoti ir operacijoms, susijusioms su naujais uždaviniais, nustatytais atliekant padėties patikrinimą, aktyviau vykdyti; - papildomus 158 mln. EUR, kuriuos galima skirti 1A išlaidų kategorijai priklausantiems energetikos srities projektams. Iki 2010 m. išlaidų viršutinės ribos lieka 505 mln. EUR marža, kurią galima skirti žemės ūkiui. Bet kuriuo atveju, Komisija įsipareigojo imtis visų tinkamų priemonių siekdama užtikrinti, kad būtų laikomasi dėl BŽŪP išlaidų ir jų finansavimo priimtų sprendimų, įskaitant susitarimą dėl padėties patikrinimo. Įsipareigojimų asignavimai. Perkėlimai iš 3A išlaidų kategorijos Iki 3A išlaidų kategorijos įsipareigojimų asignavimų 2009 m. viršutinės ribos lieka 5 mln. EUR marža. Atsižvelgiant į tai, kad biudžetiniai metai beveik baigėsi ir šios likusios sumos nenumatyta panaudoti kitu tikslu, sutarta, kad ji taip pat bus skirta energetikos srities projektams įgyvendinant EEAP finansuoti. Įsipareigojimų asignavimai. Perkėlimai iš 5 išlaidų kategorijos Iki 5 išlaidų kategorijos (Administravimas) 2009 m. išlaidų viršutinės ribos lieka 174 mln. EUR marža (įskaitant maržos padidinimą 98 mln. EUR dėl nepakankamo Komisijos, Tarybos, Ekonomikos ir socialinių reikalų komiteto ir Regionų komiteto biudžetų įvykdymo; šią maržą leista panaudoti taisomuoju biudžetu Nr. 10/2009). Atsižvelgus į Europos Parlamento pirmojo svarstymo metu atliktus pakeitimus ir siūlomą taisomąjį raštą Nr. 3/2010, 2010 m. sutarta palikti 72 mln. EUR maržą. Dalies šios maržos gali reikėti papildomiems poreikiams, susijusiems su Lisabonos sutarties įsigaliojimu, padengti. Atsižvelgiant į tai, 300 mln. EUR (174 mln. EUR iš 2009 m. maržos ir 126 mln. iš 2010 m. maržos) pasiūlyta skirti energetikos srities projektams įgyvendinant EEAP finansuoti. MOKėJIMų ASIGNAVIMAI Tarpinstitucinio susitarimo 23 punkto ketvirtoje pastraipoje taip pat numatyta, kad atliekant bet kokią peržiūrą privalu išlaikyti atitinkamą įsipareigojimų ir mokėjimų santykį. Todėl mokėjimų asignavimų metinės viršutinės ribos turėtų būti keičiamos remiantis numatyta 1A išlaidų kategorijos papildomų įsipareigojimų mokėjimų struktūra ir mokėjimų sumažinimu, atitinkančiu 1b, 2 ir 5 išlaidų kategorijų įsipareigojimų asignavimų sumažinimą 2009 m. ir 2010 m. SUVESTINė LENTELė IR IšVADOS Toliau pateiktoje lentelėje apibendrinami siūlomi finansinės programos įsipareigojimų ir mokėjimų asignavimų viršutinių ribų pokyčiai. Sumos nurodomos galiojančiomis kainomis: [pic] Bendrosios įsipareigojimų ir mokėjimų asignavimų viršutinės ribos, išreikštos galiojančiomis kainomis, dėl peržiūros nepasikeistų. Minėtieji pokyčiai nurodyti toliau pateiktoje finansinės programos lentelėje (galiojančiomis kainomis). Oficialus sprendimas dėl finansinės programos peržiūros turi būti pagrįstas bazine lentele, dėl kurios susitarta Tarpinstituciniame susitarime ir kurioje duomenys pateikti 2004 m. palyginamosiomis kainomis. Todėl dabartine verte išreikštos sumos turi būti perskaičiuotos pagal 2004 m. kainas, remiantis Tarpinstitucinio susitarimo 16 punktu taikant fiksuotą defliatorių, kuris yra 2 % per metus. [pic] - Iš dalies pakeistas pasiūlymas EUROPOS PARLAMENTO IR TARYBOS SPRENDIMAS iš dalies keičiantis 2006 m. gegužės 17 d. Tarpinstitucinį susitarimą dėl biudžetinės drausmės ir patikimo finansų valdymo daugiametės finansinės programos atžvilgiu – Energetikos srities projektų finansavimas, atsižvelgiant į Europos ekonomikos atkūrimo planą EUROPOS PARLAMENTAS IR EUROPOS SĄJUNGOS TARYBA, atsižvelgdami į Europos Parlamento, Tarybos ir Komisijos 2006 m. gegužės 17 d. Tarpinstitucinį susitarimą dėl biudžetinės drausmės ir patikimo finansų valdymo[5], ypač į jo 21 punktą, 22 punkto pirmą ir antrą pastraipas ir 23 punktą, atsižvelgdami į Komisijos pasiūlymą, kadangi: (1) 2009 m. lapkričio 18 d. biudžeto taikinimo posėdyje Europos Parlamentas, Taryba ir Komisija susitarė dėl papildomo energetikos srities ir plačiajuosčio interneto projektų finansavimo, taip pat investicijų, skirtų operacijoms, susijusioms su naujais uždaviniais, kurie nustatyti atliekant Bendrosios žemės ūkio politikos 2003 m. reformos laikotarpio vidurio vertinimą (padėties patikrinimą)[6], aktyviau vykdyti, procedūrų vadovaujantis Europos ekonomikos atkūrimo planu. Siekiant suteikti finansavimą, reikia peržiūrėti 2007–2013 m. daugiametę finansinę programą vadovaujantis Tarpinstitucinio susitarimo 21, 22 ir 23 punktais, kad 2010 m. 1A išlaidų subkategorijos įsipareigojimų asignavimų viršutinė riba būtų padidinta 1 779 mln. EUR galiojančiomis kainomis. (2) 2010 m. 1A išlaidų subkategorijos viršutinės ribos padidinimas bus visiškai kompensuojamas sumažinus 1A, 1B, 2, 3A ir 5 išlaidų kategorijų 2009 m. įsipareigojimų asignavimų viršutines ribas ir 1B, 2 ir 5 išlaidų kategorijų 2010 m. įsipareigojimų asignavimų viršutines ribas. (3) Siekiant išlaikyti atitinkamą įsipareigojimų ir mokėjimų santykį, bus patikslintos metinės mokėjimų asignavimų viršutinės ribos. Patikslinimas bus neutralus. (4) Todėl atitinkamai turėtų būti iš dalies pakeistas Tarpinstitucinio susitarimo dėl biudžetinės drausmės ir patikimo finansų valdymo I priedas[7], NUSPRENDĖ: Vienintelis straipsnis Tarpinstitucinio susitarimo dėl biudžetinės drausmės ir patikimo finansų valdymo I priedas pakeičiamas šio sprendimo priedu. Priimta Briuselyje Europos Parlamento vardu Tarybos vardu Komisijos narys Algirdas SEMETA PRIEDAS [pic] [1] COM (2008) 859 galutinis/2. [2] COM (2009) 171 galutinis. [3] OL L 132, 2009 5 29, p. 8. [4] COM (2009) 600. [5] OL C 139, 2006 6 14, p. 1. [6] COM (2008) 800, COM (2008) 859, COM (2009) 171 ir OL L 132, 2009 5 29, p. 8. [7] Šiuo tikslu šiame susitarime nurodyti skaičiai perskaičiuojami 2004 m. kainomis.